
  
    

    
      

      
        
      
    
  


  


  


  JO PIAZZA


  


  #KLAMÁRKY


  


  


  Elektronická kniha


  


  EVERYONE IS LYING TO YOU


  


  Copyright © 2025 by Jo Piazza


  All rights reserved.


  Translation © Mária Koscelníková, 2026


  Cover photo © Lidia Vives Rodrigo/Trevillion Images


  Slovak edition © Vydavateľstvo Motýľ, s. r. o., 2026


  www.vydavatelstvomotyl.sk


  Print: TBB, a. s., Banská Bystrica, Slovakia


  


  


  ISBN: 978-80-8164-465-8


  


  


  


  Venujem všetkým influencerom ainfluencerkám,

  nech vďaka svojej obrovskej moci konajú dobro.


  


  


  Práca chlapa trvá od svitu do mrku,

  ale práca ženy sa nikdy nekončí.


  – PRÍSLOVIE


  


  Nezradím sa im bozkom spoluviny,

  nebudú zodpovedať za môj život.


  – MARY OLIVER, The Leaf and the Cloud


  PROLÓG


  ZÁPISNICA OVÝSLUCHU SVEDKYNE

  ELIZABETH MATTHEWSOVEJ


  


  E. MATTHEWSOVÁ: Vprvom rade sa chcem ospravedlniť, ale naozaj nie som vo svojej koži… Do riti, pardon, asi to nebolo vhodné vzhľadom na to, ako bol… zabitý, však?


  


  DET. WALSH: To je vporiadku.


  


  E. MATTHEWSOVÁ: Chcela som len povedať, že netuším, očo tu ide, vôbec ich nepoznám. Teda ako pár. Nič neviem ani oBex, ani ojej mužovi – ako sa volal? Guy?


  


  DET. WALSH: Grayson.


  


  E. MATTHEWSOVÁ: Jasné. Ešte raz, pri všetkej úcte.

  Som nervózna. Viem, že sa volal Grayson, ale nikdy

  som ho nestretla. Ju som videla včera prvýkrát po pätnástich rokoch.


  


  DET. WALSH: Smanželkou zosnulého, Rebeccou Sommersovou, ste chodili na výšku apriatelili sa, je to tak?


  


  E. MATTHEWSOVÁ: Áno, sBex sa poznáme zvýšky. Volali sme ju tak, nikdy jej nikto nepovedal Rebecca. Podľa mňa vtedy neznášala, keď ju tak niekto nazval… Alezdá sa, že jemu by sa to páčilo.


  


  DET. WALSH: Jemu? Akože jej manželovi? Tomu, ktorého nepoznáte?


  


  E. MATTHEWSOVÁ: Áno, usudzujem to zjejfotiek na Instagrame. Pôsobí ako chlap, ktorému by sa páčilo volať ju skôr Rebecca než Bex. Rebecca znie slušnejšie, elegantnejšie… ako vhodné meno pre poriadnu ženušku.


  


  DET. WALSH: Ženušku?


  


  E. MATTHEWSOVÁ: Hej, ženušku.


  


  DET. WALSH: Ale povedali ste, že ste zosnulého nepoznali ani ste sa sním vživote nestretli.


  


  E. MATTHEWSOVÁ: Presne tak.


  


  DET. WALSH: Adonedávna ste spani Sommersovou neboli vkontakte.


  


  E. MATTHEWSOVÁ: Pred pár týždňami ma kontaktovala aspýtala sa, či som stále novinárka ači by som onej nechcela napísať.


  


  DET. WALSH: Ato ste aj robili vten večer, keď bol jej manžel zavraždený.


  


  E. MATTHEWSOVÁ: Áno, boli sme spolu. Chcela som onej niečo napísať do časopisu, pre ktorý pracujem. Boli sme na konferencii ana druhý deň sme mali ísť knim na ranč.


  


  DET. WALSH: Boli ste sňou celý večer?


  


  E. MATTHEWSOVÁ: Nie.


  


  DET. WALSH: Kedy ste ju videli naposledy?


  


  E. MATTHEWSOVÁ: Okolo ôsmej, tak nejako.


  


  DET. WALSH: Tušíte, kde by teraz mohla byť?


  


  E. MATTHEWSOVÁ: Avy?


  


  DET. WALSH: Otázky tu kladiem ja. Grayson Sommers bol brutálne zavraždený doma vstodole aako posledná ste sa sjeho manželkou pred jej zmiznutím zhovárali práve vy. Myslíte si, že by bola schopná zavraždiť vlastného manžela?


  


  E. MATTHEWSOVÁ: Nie, teda… nemyslím si to. Neviem, aká je teraz. Kedysi bola tá najschopnejšia žena, akú som poznala. Dokázala vybaviť čokoľvek.


  


  DET. WALSH: Radšej mi onej porozprávajte od začiatku…


  1. KAPITOLA


  LIZZIE


  Pred dvoma týždňami


  Ak sa chcem pokojne vyspať, existujú určité veci, ktoré by som mala pred spaním urobiť. Vrámci večernej rutiny by som sa mala postarať opleť pomocou najmenej piatich rôznych produktov, stiahnuť teplotu vspálni, aby sa tam mierne ochladilo, odniesť všetky zariadenia sdisplejom do druhej izby anabíjať ich mimo spálne.


  Mala by som meditovať anadpriasť smanželom milý azmysluplný rozhovor otom, aký sme mali deň. Alebo sa najprv porozprávať ameditovať až potom.


  Už si nepamätám.


  Mala by som si zapáliť sviečku ado denníka zapísať veci, za ktoré som vďačná.


  Mala by som to robiť.


  Nič ztoho však nerobím. Kto má na to čas?! Namiesto toho si prehliadam Instagram ako každá normálna tridsiatnička sneodlíčenou tvárou vpríliš vyhriatej izbe, zatiaľ čo môj manžel si vedľa mňa číta namobile správy, občas pri tom niečo znechutene zašomre, sem-tam sa bezdôvodne zasmeje, čomu nerozumiem, pretože iba sociopati sa vedia rehotať na správach.


  Asi som vydala nejaký zvuk, pretože Peter sa ku mne nakloní aoprie sa mi oplece pichľavou bradou.


  „Zase okukávaš profil tej baby, sktorou si chodila na výšku?“


  „Nie.“


  „Vidím jej sliepky.“ Odkloním mobil. „Aj tú trojnohú kozu. Načo ľudia dávajú také veci na internet?“


  „Tá koza má svoj vlastný profil asleduje ho milión dvestotisíc ľudí,“ odpoviem mu, hoci som mu to už raz vysvetľovala. „Trojnožka je ich zvieracia influencerka.“


  „Ako ste ju vtedy prezývali? Sexy Betsy?“


  Na výške sme jej vravievali Fľandrička Bexička, nie Sexy Betsy, ale tá prezývka sa jej páčila abola na ňu hrdá. Dnes už asi nie je veľmi korektné prezývať niekoho fľandra, ale ak si tá osoba dá vyrobiť tričko snápisom Fľandrička Bexička aoblečie si ho vposledný deň štvrtého ročníka, asi je správne si ju tak pamätať. Napríklad v slabých chvíľkach, keď si pripadáte čudne za to, že stále sledujete jej profil na sociálnych sieťach, acítite sa oto horšie, že sa vaše priateľstvo skončilo otrasne, že otom človeku vravíte vlastnému manželovi ako oFľandričke Bexičke aešte sa na tom aj smejete.


  Nebavíme sa už asi pätnásť rokov, ato odvtedy, čo ma Bex po výške bezdôvodne odstrihla. Je smiešne, že ma potoľkých rokoch niečo také stále bolí, ale je to tak.


  Vtedy bývala úplne iná než panička, ktorú teraz bez akéhokoľvek konkrétneho dôvodu sledujem na Instagrame raz až dvakrát týždenne. Amožno na to dôvod mám. Ide totiž oto, že Rebecca Sommersová, či skôr @tradicnamamina, sa na Bex nijako nepodobá. Od dievčaťa, ktoré kedysi vpivnici bratstva Sigma Chi pilo štyridsaťpäť sekúnd pivo zo suda hore nohami ahore bez, má na míle ďaleko. A aj od baby, ktorá sa so mnou spriatelila už vprvý deň výšky tak, že objednala do našej internátnej izby dve pizze apozrela si so mnou Srdcovú sedmu, lebo ma až príliš znervózňovalo ísť na večierok bratstiev či sesterstiev. Predtým som vživote nepila alkohol, no ona ma za to nijako nesúdila, kúpila mi ovocný vínny strek aučila ma piť sgráciou. Dnešná Rebecca Sommersová sa ani zďaleka nepodobá na dievča, ktoré ma presvedčilo dať si spolu s ním prepichnúť pupok, hoci som nemala prepichnuté ani uši.


  Rebecca zo sociálnych sietí žije vzrekonštruovanom farmárskom dome na ranči kdesi na západe, kde chová pôvodné huňaté sliepky, kravy, ovce akozy. Celá jej rodina chodieva naboso, ale nikdy nemajú špinavé nohy. Vyrába si domáci syr, má domáce mlieko apečie toľko chleba, že by ním nakŕmila malú armádu. Vposledných dňoch nosieva veľmi svetlé blond vlasy. Nie špinavý blond ako na výške, ale vo farbe medu zmiešanej so zlatými dublónmi. Proste drahú blond. Bex zvýšky mala vždy hlboko do vrecka. Tak ako ja, pracovala vrámci pracovno-študijného programu vkaviarni. Znášho sesterstva sme boli jediné riadne zamestnané. Ostatné dievčatá peniaze nepotrebovali, pretože rodičia im uhradili celé školné, ahoci im kúpili byty mimo kampusu, dcérenky ich prenajímali ďalším študentom, lebo to považovali za „dobrú investíciu“.


  To Bex ma podnietila vstúpiť do sesterstva, vraj to bude „vtipný sociálny experiment“, azrejme mohla aj za moje prijatie. Všetky fajnové dievčatá zTri Delty očarila svojimi nevhodnými vtipmi aschopnosťou získať drogy od miestnych. Bezo mňa by tam nevstúpila, takže im neostávalo nič iné, než prijať aj mňa.


  Bex bola, rovnako ako ja, internátna poradkyňa, pretože tie mali ubytovanie zadarmo. Nebolo to vôbec trendy, ale uľahčilo nám to život. Keďže sme obe pochádzali znižšej strednej triedy, pre zbohatlícke baby zNew Yorku aLos Angeles so zvereneckým fondom sme sa vďaka tomu stali zaujímavými. Neboli sme odsúdené na charitu, ale prinášali sme sesterstvu nádych ulice. Bývali sme vtedy nerozlučné, ahoci od tohto nášho „rozchodu“, ak sa to tak vôbec dá nazvať, prešli už roky, aj tak ma občas zachváti silný smútok, najmä keď si po jeden apol pohári vína prehliadam jej profil.


  Bexinho manžela som nikdy nestretla, ale zdá sa, že do manželstva vhupla vo veľkom. Ja som sa iba vydala.


  Hoci to nie je fér pomenovanie. Vydala som sa dobre – za vtipného anežného muža, dobrého otca, ktorý ma aj po desiatich rokoch manželstva stále považuje za sexy kosť. Zvládne vymeniť pneumatiku, nájsť môj bod G, prebaliť dieťa, rozosmiať moju mamu azaplatiť dane. Ľahko dokáže rozoznať, kedy ma už bezvýznamné rozhovory na školskom večierku pre rodičov nudia, azakaždým ma vie elegantne vyvliecť zrozhovoru svedúcou združenia rodičov aučiteľov. Nie sú to nijaké maličkosti.


  Tiež som si však vzala muža, ktorý je napriek svojmu dobrému vzdelaniu sdiplomom získaným na jednej znajlepších škôl na svete nezamestnaný. Muža, ktorý nikdy nemusel šetriť ani investovať aktorý zrejme už nikdy nebude pracovať, pretože je príliš hrdý na to, aby nastúpil do práce pod jeho úroveň.


  Napriek tomu je to dobrý chlap, čo si musím neustále pripomínať.


  Ahoci mu ťahá na štyridsať, stále je nesmierne atraktívny. Keby ma práca avýchova dvoch malých detí tak neunavovala, mala by som sním sex oveľa častejšie než raz za dva týždne, čo je realita týchto dní.


  Zdá sa, že Bex to so svojím mužom robí každý deň. Viem to, pretože na Instagrame zverejnila reelsko, vktorom sa zhovárali so svojím pastorom (majú osobného pastora) otom, že pri príležitosti svojich tridsiatych piatych narodenín sa rozhodli ozvláštniť si svoj sexuálny život. Svojich sledovateľov povzbudili zúčastniť sa na výzve #milujzajacikasvojho. Video malo okolo osem miliónov pozretí abuď nepohodlne prajné komentáre, alebo aj mierne smutné poznámky od náhodných cudzích žien, ktoré sa Bex sťažovali na nedostatok sexu, neveru manžela alebo nepriznanú orientáciu. Všetky komentáre som hltala ako lacnú romantickú knižku zLidla ačítala tú kopu tajomstiev na malom displeji svojho mobilu.


  Keby som Petra nazvala svojím zajačikom, asi by sa so mnou rozviedol. Vôbec by som sa mu nečudovala, dokonca by som si ho za toto logické rozhodnutie vážila. Nanešťastie som mu tú výzvu ukázala amusela mu vysvetliť, odkiaľ Bex poznám. Nato si šiel pozrieť jej profil aodvtedy mi vždy vytkol, keď som sledovala ju, Trojnožku alebo jej šesť prekrásnych detí.


  „Pôsobí ako strašná ženská,“ skonštatoval, keď som mu prvý raz ukázala jej profil.


  Za to som ho milovala ešte viac. Toto mám totiž na Petrovi najradšej – neznáša rovnaké veci ako ja anesmierne ma to na ňom vzrušuje. Niektorí ľudia chcú spartnerom milovať rovnaké veci, ale ja chcem muža, ktorý spolu so mnou, naopak, pohŕda oslavami narodenín kolegov, hlasno prežúvajúcimi ľuďmi avšetkými, ktorí na verejnosti telefonujú sbezdrôtovými slúchadlami vušiach. Ztakého chlapa sa mi vmomente podlamujú kolená.


  Ikeď, neznášanie je vsúvislosti sBex nesprávny výraz. Zranila ma spôsobmi, aké nedokážem opísať. Keďže mi chýba, bolesť ztoho pretavujem do frustrácie atú do pohŕdania. Pri pohľade na jej obsah cítim neskutočnú závisť, hoci by som vživote nechcela žiť na farme so šiestimi deťmi. Keby som tvrdila, že prezerať si jej Instagram pre mňa nie je rutinná záležitosť, klamala by som. Prisahám, že mám svoj plne funkčný (aspoň väčšinou) dospelý život apriority, ktoré sa jej netýkajú, iba sa dám občas vtiahnuť do králičej nory avšetko prežívam nanovo.


  SPetrom influencerov neznášame, ale ako redaktori časopisu – hoci Peter je už vlastne bývalý redaktor – na to máme dôvod. Čiastočne prispeli kzničeniu nášho priemyslu, aj keď nechtiac. Je mi jasné, že nikto znich sa ráno nezobudil, nešiel na stretnutie sďalším influencerom vprekrásnej vile alebo takej tej rustikálnej chate kdesi na samote či vantivaxerskej komúne, kde by si povedali: Počúvaj, poďme zničiť printové médiá apripraviť orobotu tisícky redaktorov, ato napriek tomu, že sa to za posledných päť rokov naozaj stalo. Našťastie, ja svoju prácu zodpovednej redaktorky časopisu držím stále pevne vrukách. Po Petrovom prepustení sme všetky úspory vrazili do sťahovania aodišli zNew Yorku na predmestie Filadelfie. Decká sme dali do štátnej škôlky,pomáhala nám snimi moja mama. Všetci zredakcie už robíme zdomu ado práce chodievam iba raz do týždňa. Peter vraj píše román. Snažím sa udržať si prácu, aby sme si mohli dovoliť zdravotnú poistku.


  Viete, prečo si tak často prezerám Instagram? Hľadám relevantné príbehy do časopisu – aspoň si to navrávam.


  Peter sa mi zaborí do krku. Zvyčajne to mám rada, ale som príliš unavená na to, aby sa ztoho vykľulo niečo viac. Nechápte ma zle, sex mám rada – ak už naň dôjde avšetko klapne, je super, ale kým naň dôjde, vie to byť únavné. Hoci som asi hodinu premrhala na sociálnych sieťach, desať minút naladenia sa na sex (vrátane hladkania, úpravy vankúšov, ďalšieho hladkania ahľadania lubrikačného gélu) považujem za nerozumné hospodárenie sčasom, keď sa za ten čas môžem pokúšať zaspať.


  Mierne sa od neho odtiahnem aon pochopí, že dnes na to nemám chuť. Dlhoročným párom stačí aj nepatrný pohyb ahneď vedia, akú má ten druhý náladu. Je to jedna zvecí, ktoré si na manželstve vážim najviac, náš spoločný znakový jazyk. Pošúcha mi boľavé miesta na pleciach akrku, čo je rovnako dobré ako už neuskutočniteľný orgazmus.


  „Má celkom peknú farmu,“ vyhlási Peter. „Je to vinohrad či klasická farma? Aj niečo pestujú alebo chovajú?“ Peter vyrastal vcentre Londýna. Ak nerátame neupravený tekvicový háj, kam chodievame sdeckami voktóbri, nikdy na farme nebol.


  „Vpopise má uvedené ‚Budujeme ranč od piky sBožou pomocou‘.“


  „Čo znamená budovať ranč od piky? Hádam sa iné veci budujú od konca? To sa predsa nedá, či hej?“ Peter bol odjakživa puntičkár na gramatiku asprávne vyjadrovanie. Väčšina Britov to má vsebe asi zakorenené, nevedia si pomôcť. Akoby vprvom ročníku nečítali Čítanku ako my vAmerike, ale Oxfordský slovník angličtiny. Vserióznom časopise, kde sme sa na začiatku kariéry spoznali, sa mu tieto vedomosti zišli. Po druhom pôrode som odtiaľ odišla. Slušne mi totiž naznačili, že ako matka už nebudem mať čas písať okandidátoch na prezidenta ani dlhodobé investigatívne články. Peter odišiel zpráce, až keď časopis postupne prišiel očitateľov anakoniec ho zrušili.


  „Vážne netuším, čo znamená budovať od piky. Asi sa to tak používa,“ vysvetlím mu. „Nemyslí budovanie naozaj, iba obrazne. Vyrába zrná svysokým obsahom vlákniny, zjavne do nich pridáva mledzivo ošípaných. Fuj. Amajú aj kravy. Milujú domáce mlieko.“


  „Asním asi aj salmonelózu,“ odfrkne si, ale nevšímam si ho.


  „Tuším začali vyrábať domáce mydlo, aj vajcia musia mať bio. Tie sliepky hádam šľachtí. Predáva kuriatka aposiela ich poštou. To je riadne kruté. Chová ovce na vlnu, zktorej štrikuje oblečenie, apredáva jahňatá na mäso. Má svoj on­line obchod, môžeš si kúpiť čokoľvek, čo zverejní. Keby som chcela, môžem si od nej kúpiť detský nosič!“ Okamžite kliknem na odkaz.


  „Jeden už máme,“ podotkne Peter. „Okrem toho, Olliemu je už malý, necíti sa vňom pohodlne.“


  Má pravdu, náš však nie je taký, aký má ona. Náš nosič značky BabyBjörn je zdruhej ruky asi po siedmich deťoch od niekoho cez mamine kamošky. Na vrchu je ocmúľaný apokrytý škvrnami od rôznych telesných tekutín, ktoré už nikdy nezídu.


  Rebeccin nosič, ktorý má na sebe asi na každej fotke, vyzerá, akoby bol utkaný znajkvalitnejšieho hodvábu. Niet na ňom škvŕn ani stôp po hryzení. Ladne sa vňom premáva po verande ako vdajakomhaute couture korzete, vešia sním plachty na šnúru avypeká. Jej novučký nosič vyzerá, akoby ho požehnali bohovia. Toľko aj stojí, nádherných 575 dolárov.


  Jej sledovateľky ho obdivujú len do chvíle, kým sa neodfotí sdieťaťom otočeným tvárou na kameru. Vtedy sa naštvú, vypisujú jej, že je otrasná matka, pretože vystavovať tváre detí na sociálnych sieťach nie je bezpečné. Zdá sa, že má veľmi nestálych sledovateľov. Raz ju milujú, inokedy nenávidia. Podľa mňa by mala deti ukázať, na fotkách to vyzerá oveľa lepšie. Komu sa chce zízať na decko otočené chrbtom?


  „Vždy bola taká Ježišova fanatička?“ zisťuje Peter. My totiž nie sme nábožensky založení. Peter vyznáva akurát futbal amoja episkopálna viera mierne upadla. Nepamätám si, že by bola Bex takto založená. Keď sme sa jediný raz bavili onáboženstve, povedala mi, že jej silne katolícky cítiaci starí rodičia odvrhli jej mamu, lebo otehotnela vo veľmi mladom veku.


  „Asi to má od muža. Ona taká na výške vôbec nebola, ale vposlednom čase spomína Boha až príliš často.“


  „Na to, že si sa sňou nebavila viac než desaťročie, vieš onej celkom dosť,“ poznamená Peter. Raz mi to už povedal.


  „Asi toľko, koľko vieš ty oštatistikách svojich obľúbených športovcov,“ mierne mu odvrknem.


  „Ale ona nie je vrcholová športovkyňa, iba baba zInsta­gramu.“


  Žena sjedenástimi miliónmi sledovateľov, chcem ho opraviť, ale vrámci sociálnych sietí ainfluencerov je sémantika nepodstatná. Peter na to nemá trpezlivosť. Nikdy si nezaložil účet na Twitteri, teda keď sa ešte volal Twitter, hoci sa to vyžadovalo takmer od celej redakcie. „Ak si chcú ľudia prečítať moje články, nájdu si ich,“ vravieval. Lenže nenašli.


  Akurát som chcela odložiť mobil na zem astrčiť ho pod posteľ ako zvyčajne, keďže nemám energiu vstať adať si ho nabiť vkúpeľni, ako radí Goop, keď mi zapípa upozornenie.


  Do riti! Dá sa zistiť, že ste sa niekomu pridlho dívali na profil? Vari som náhodne lajkla najnovší Bexin príspevok, fotku, na ktorej aj so svojimi šiestimi deťmi dojí kravu? Podľa mňa sú už dve deti priveľa. Je vôbec vmoci jednej vagíny toľko ich porodiť? Pri pomyslení na Bexinu vagínu sa zháčim, pretože mi poslala správu.


  


  Čauko, Lizzie, si to ty?


  


  Určite si to ty! Už pár

  mesiacov ťa stalkujem na instáči! Čáááááu!


  


  Tak ona stalkuje mňa?! Znie to síce skvele, ale čo také vidí na mojom profile? Smutnú Norinu narodeninovú oslavu na dvore spožičanou pergolou zbalónov zo sesternicinej tehotenskej oslavy alebo moje utorkové reelsko stacos, keď som šikovne umiestnila placky do vláčika pre moje dvadsaťmesačné dieťa, ktoré ho nasledovalo až do kuchyne? (Keď nad tým spätne uvažujem, bol to otrasný nápad, pretože omrvinky znich budeme vkuchyni nachádzať, až kým decká neodídu na výšku. Tých päť minút to však vyzeralo rozkošne amoja malá skupinka sledovateľov zo susedstva tomu dala kopec lajkov, čo mi dodalo plno endorfínov aveľmi ma to potešilo.)


  Čo jej mám odpísať? Aprečo ma jej žoviálny tón tak serie? Odpoveď je až bolestivo jednoznačná. To ona sa rozhodla ukončiť naše priateľstvo, nevyzdvihla ma na letisku podľa plánu apotom nereagovala na telefonáty anisprávy. To ona ma prerástla aodhodila. Napísala mi tie najkrutejšie veci, aké som kedy čítala.


  Napriek tomu jej odpíšem, ato vprekliato veselom duchu.


  


  Preboha!! Áno, som! Ty kokos, tak to je riadny návrat do minulosti. :) Ako sa máš, ako sa ti darí?


  


  Žijeme vtakej divnej dobe, vktorej pokojne predstierame, že nič netušíme onašich životoch, hoci pridávame príspevky takmer denne – vBexinom prípade každú hodinu. Mám sa tváriť, že nič netuším ojej ranči, šiestich deťoch, trojnohej koze, výzve na sex, pričom si píšeme na platforme, kde je to všetko zverejnené?


  


  Čo ti ja viem? Proste žijem


  


  Cha, aj ja.


  


  Sú to také banálne správy, až mi ničia dušu.


  Peter na mňa civie. Na jeho mieste by som robila to isté. Ako sa asi tvárim, keď zúrivo vypisujem nejakej osobe vposteli uprostred noci?


  Emily, naznačím mu ústami sestrino meno. Moja mladšia sestra posledného pol roka pracuje vÁzii, takže mi vtakomto čase posiela správy bežne. Peter zagúľa očami, pošle mi vzdušný bozk aobráti sa na opačnú stranu. Neznášam, keď mu musím klamať, aon zasa neznáša, keď ťukám do telefónu po tom, čo zaspí. Obaja to neznášame. Máme nepísané pravidlo, že ak jeden znás zaspí, ten druhý odloží telefón. Rýchlo sa sňou rozlúčim.


  


  Už je neskoro… idem spať.

  Rada som si popísala.


  


  Ach, prepáč! Žiješ vNew Yorku, ja krava som na to zabudla! Časové pásma neriešim


  


  Pri slove krava sa usmejem, také slovo do popisov nikdy nepíše. Mám pocit, že sa predo mnou trošku obnažila. Neznášam, aká som ztoho vzrušená! Zároveň otom, že vNew Yorku už nebývame, pomlčím. Odchod odtiaľ mi príde ako zlyhanie. Chcem jej napísať asi tucet vecí, ale mám meravé prsty.


  Niečo mi ešte píše.


  


  Chcela by som stebou

  niečo prebrať, je to dôležité.

  Čo zajtra?


  


  Jasné.


  


  Super! Život je divočina. TOTÁLNA! Často na teba myslím. Vlastne si asi jediná, kto mi vie pomôcť


  

  



  Koniec ukážky

